Beurtkrag: Ligte gaan Maandag af wees | Netwerk24
Deur Elvira Wood 11 Februarie 2019 06:34
Daar is ’n groot kans dat beurtkrag dié week weer Suid-Afrikaners se lewe moeilik gaan maak.
Eskom gaan Maandag van 09:00 tot 22:00 Fase 2 beurtkrag instel.
Dit volg nadat Eskom Sondag vir die eerste keer in 2019 weer beurtkrag begin toepas het.
Fase 2-beurtkrag is Sondag tot 22:00 ingestel.
Lees ook: Dís waarom beurtkrag skielik weer ingestel is
Khulu Phasiwe, woordvoerder vir Eskom, het Sondag op Twitter gewaarsku dat dié week met beurtkrag kan begin.
Pravin Gordhan, minister van openbare ondernemings, het Sondag in reaksie op Eskom se besluit om beurtkrag toe te pas aan Netwerk24 gesê hy beplan om “binne die volgende 24 uur” met Eskom se bestuur en direksie te vergader oor stappe om groter sekerheid aan Suid-Afrikaners oor kragverskaffing te gee.
Meer oor: Eskom | Pravin Gordhan | Khulu Phasiwe | Beurtkrag